KOMENTE DHE REKOMANDIME 
MBI RAPORTIN E MONITORIMIT TË 8 MUJORIT TË VITIT 2021
PËR INSPEKTORIATIN E LARTË TË DREJTËSISË

I. Vlerësim i përgjithshëm 
Inspektoriati i Lartë i Drejtësisë gjatë 8 mujorit të vitit 2021 ka administruar dhe menaxhuar fondet publike sipas programit “Veprimtaria e Zyrës së Inspektorit të Lartë të Drejtësisë”.

II. Karakteristika kryesore të performancës së shpenzimeve
Gjatë 8 mujorit të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	155,000
	66,561
	43%

	2
	Shpenzime të tjera korente
	28,150
	12,371
	44%

	 
	Total korente
	183,150
	78,932
	43%

	3
	Shpenzime kapitale
	52,000
	11,714
	23%

	TOTALI
	235,150
	90,646
	39%



Siç shikohet nga tabela e mësipërme, shpenzimet për ILD janë realizuar në rreth 43 përqind të planit për vitin 2021 për shpenzimet e personelit, 44 përqind të planit për shpenzimet e tjera korente, ndërsa shpenzimet kapitale kanë realizim në masën 23  përqind të planit për vitin 2021. Në total Inspektoriati i Lartë i Drejtësisë ka një realizim faktik të shpenzimeve buxhetore në masën rreth 39 përqind.
III. Informacion mbi volumin dhe madhësinë e ndryshimit të buxhetit.
Për Buxhetin e Inspektoriatit të Lartë të Drejtësisë për 8 mujorin e vitit 2021, situata në lidhje me ndryshimet në planifikim, paraqitet në tabelën e mëposhtme:

	
                Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Veprimtaria e Zyres se Inspektorit te Larte te Drejtesise
	260,000
	235,150
	-24,850



Për këtë institucion, situata në lidhje me ndryshimet e buxhetit gjatë vitit 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, ka ardhur si pasojë fondeve akorduara si fonde shtesë nga Fondi i veçantë si edhe në zbatim të Aktit Normativ nr.26, datë 22.06.2021 “Për disa ndryshime në Ligjin Nr. 137/2020, “Për buxhetin e vitit 2021”, të ndryshuar”.

IV. Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese, në mijë lekë:

	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Veprimtaria e Zyrës së Inspektorit të Lartë të Drejtësisë
	78,932
	78,932
	0
	11,714
	11,714
	0

	Totali
	78,932
	78,932
	0
	11,714
	11,714
	0


Siç shikohet nga tabela, nuk ka mospërputhje të të dhënave faktike të raportuara nga institucioni me të dhënat faktike të siguruara nga e Sistemi Informatik Financiar i Qeverisë si për shpenzimet korente edhe për ato kapitale. 

Nga të dhënat e Sistemit Informatik Financiar të Qeverisë, konstatojmë se për ILD nuk janë realizuar të ardhura jashtë limitit.

Sipas raportit të paraqitur nga ILD, produkti “Inspektime të kryera” është realizuar në masën 43 përqind përgjatë 8 mujorit, kundrejt planifikimit në PBA. Pranë zyrës së ILD gjatë periudhës janar – gusht 2021 janë depozituar 782 ankesa nga 1800 te planifikuara për vitin 2021.

V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të ILD, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. Sa i përket kësaj pjese raporti i paraqitur nga ILD është i saktë.

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat. Raporti i monitorimit të ILD ka të plotësuara tabelat dhe gjithashtu në relacionin e tij ka një analizë sasiore të produkteve. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga ILD janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

Mbështetur në sa më sipër duke parë edhe paraqitjen e raportit të ILD vlerësojmë jo vetëm paraqitjen në kohë të tij por edhe paraqitjen sipas standardeve të udhëzimit të monitorimit.

· Në zbatim të kreut VI “Monitorimi” të Udhëzimit plotësues nr. 4, datë 25.01.2021 “Për zbatimin e Buxhetit të vitit 2021”, lidhur me përdorimin e informacionit të siguruar nga sistemi AFMIS vihet re se:
1. [bookmark: _GoBack]Nuk është plotësuar raporti nr. 16, në modulin BPPM lidhur me sasinë faktike të produkteve.  

